BECKWITH | TEXT AND TRANSLATION 389 
A lohe o Aiwohikupua i keia olelo, he mea e kona ukiuki, ia 
manawa, pii ae la ka ula o Aiwohikupua a puni ke kino, me he mea 
la ua hooluuia i ke koko o na hipa keiki. Huli ae la oia a kupono 
imua o ka aha, a olelo aku la, “ Owai keia kanaka 1 aa mai ai ola 
i ke keiki Kauai nei, nolaila, ke olelo nei wau i keia, he hiki i kuu 
Akua ke haawi mai ia’u e lanakila maluna o keia kanaka, a e hoolilo 
ae kuu Akua i ke poo o ko oukou ikaika i mea milimili na kuu mau 
hoewaa.” 
Alaila, kukuli iho la o Aiwohikupua a pule aku la i kona mau 
Akua penei: “ E Lanipipili, Lanioaka, Lanikahuliomealani, e Lono, 
e Hekilikaakaa, a me Nakolowailani, i keia la, e ike mai oukou ia’u 
i ka oukou kama, ka oukou pua i koe ma ke ao nei, ma keia la, e 
haawi mai oukou i ka ikaika a pau maluna o ka oukou kama nel, e 
hiki no ia oukou ke hoohala i kana puupuu ma kona kui ana mai i 
ka oukou kama, a ke noi aku nei wau e haawi mai i ke poo o Thuanu i 
kuu lima, i mea paani na ko’u mau hoewaa, i ike ai keia aha a pau, 
owau ke lanakila maluna o keia kanaka 1 Okipoepoe Oleia. Amene.” 
(Amama.) 
A pau kana pule ana, ku ae la o Aiwohikupua iluna me ka maka 
ikaika a makaukau no ka hoouka kaua, a ninau aku la ia Thuanu, 
“Ua makaukau anei oe e kue mai ia’u?” 
Olelo mai la o Thuanu, “Aole au e kui aku ia oe, nau e kui mua 
mai ia’u.” 
A lohe ke kumu kui a Ihuanu i keia mau olelo, hele mai la a ma 
ka aoao o Ihuanu, i mai la, “ Hawawa oe e kuu haumana, ina e 
kena hou mai kela, alaila, e hoomaka oe e kui me kou ikaika a pau, 
no ka mea, o kona manawa e kena mai ai e kui, oia iho la no ka 
hoomaka ana,” a nolaila, ua pono keia ia Thuanu. 
A pau ka Jaua kamailio ana, ninau hou aku la o Aiwohikupua ia 
Thuanu, “ Ua makaukau anei oe e kui mai ia’u; ina he manao e kui, 
kui mai I kuu maka.” 
Ia manawa, 1 waiho koke mai ana o Ihuanu i ka puupuu, hu ka 
makani ma ka papalina o Aiwohikupua, aole nae i ku, no ka mea, 
ua alo o Aiwohikupua, oia ka mea i hala’i. 
A hala ka puupuu a Ihuanu, e waiho koke ae ana o Aiwohikupua 
i kana puupuu, ku no i ka houpo, hula ma ke kua; ia manawa, 
kaikai ae la o Aiwohikupua i ke kanaka me kona lima, a kowali ae 
la ia Ihuanu imua o ke anaina, a kiola aku la i waho o ka aha, a 
lanakila iho la o Aiwohikupua maluna o Thuanu uwauwa aku la 
ka pihe me ka hui o ka aha i ka poe makaikai. 
A make iho la o Ihuanu, hele mai la kona mau hoa, e waiho ana, 
na mea hoi nana i olelo mai e hooki ka hakaka, me ka ninau iho, 
“  Thuanu! ua hiki anei i ko aii ao oleia ia makou ke hoola ia oe, 
e hakaka hou me kela kanaka ikaika lua ole?” Olja ke olelo hene- 
hene a kona mau hoa. 
